উমাইয়া খলিফা ওয়ালিদ ইবনে আবদুল মালিকের শাসনকালে তারিক বিন জিয়াদ ও মুসা ইবনে নুসাইর ৭১১-৭১৮ সময়কালে স্পেন বিজয় করেন। মুসলিম ইতিহাসবিদ মুহাম্মদ ইবনে জারির আল তাবারি বলেন, উসমানের খিলাফতের সময় ৬৫৩ খ্রিষ্টাব্দে মুসলিমরা সর্বপ্রথম স্পেন আক্রমণ করে। অন্যান্য মুসলিম ঐতিহাসিক যেমন ইবনে কাসির আল তাবারির মতকে সমর্থন করেন।

আল তাবারির মতে উত্তর আফ্রিকা আবদুল্লাহ ইবনে সাদ জয় করেন। তার দুজন সেনাপতি আবদুল্লাহ নাফিয়াহ ইবনে হুসাইন ও আবদুল্লাহ ইবনে নাফি ইবনে আবদুল কাইসকে স্পেনের উপকূল আক্রমণের জন্য দায়িত্ব দেয়া হয়।

খলিফা উসমানের শাসনের সময় স্পেন অভিযানের বিস্তারিত আল তাবারির বিবরণীতে পাওয়া যায় না। তবে আল তাবারির বিবৃতি স্বাধীন সূত্র দ্বারা সমর্থিত না।

খুমস
বাইজেন্টাইন সিরিয়া বিজয়
খারাজ
ইবেরিয়ান উপদ্বীপে প্রথম মুসলিম অভিযান